Dera madeisha manèra que se ve de luenh eth hum que, en gésser d’ua isla a on se trape ua ciutat assetjada pes enemics, arribe en etèr, quan es abitants dempús de combàter tot eth dia en òrra batalha, ara còga deth solei aluguen molti huecs, qu’eth sòn resplendor puge naut, entà qu’ac veiguen es vesins, s’embarquen e les desliuren der embolh; atau eth resplendor deth cap d’Aquilles arribaue en etèr.